राजस्थान सह-प्रभारी धवन बोलीं- हम तलवार चलाकर सीधे गर्दन नहीं काटते, सबको सुनते हैं
Rajasthan Congress Crisis - Rajasthan Congress Joint Secretary Amrita Dhawan On Sachin Pilot Issue राजस्थान में कांग्रेस की नई सहप्रभारी सचिव अमृता धवन ने सचिन पायलट मामले में एक्शन को लेकर जल्दबाजी नहीं करने के संकेत दिए हैं। धवन ने कहा कि हम बोलने पर दूसरी पार्टियों की तरह सीधे तलवार चलाकर गर्दन नहीं काटते।
राजस्थान में कांग्रेस की नई सह प्रभारी सचिव अमृता धवन ने सचिन पायलट मामले में एक्शन को लेकर जल्दबाजी नहीं करने के संकेत दिए हैं। धवन ने कहा- हम बोलने पर दूसरी पार्टियों की तरह सीधे तलवार चलाकर गर्दन नहीं काटते। सबको सुनते हैं। अमृता गुरुवार को जयपुर पहुंचीं। यहां खासाकोठी ​होटल में मीडिया से बातचीत कर रही थीं।
सचिन पायलट के मुद्दे पर अमृता धवन ने कहा- किसी के मन में पीड़ा है तो वह कह सकता है। अपनी बात रख सकता है। हमें पार्टी ने कांग्रेस को मजबूत बनाने के लिए हैंड्स बनाकर भेजा है। पार्टी प्लेटफार्म पर आप जितना चाहें, उतना कह सकते हैं। मौका सबको दिया जाता है। सबको सुना जाएगा। हमारी पार्टी बीजेपी और दूसरी पार्टियों की तरह नहीं है कि बोले तो सीधे तलवार से गर्दन ही कटेगी। ऐसा हम नहीं करेंगे। हम सबको सुनेंगे।
मतभेद तो परिवार में भी होते हैं 
धवन ने कहा- पार्टी में मतभेद और डिफरेंस ऑफ ओपिनियन होते हैं। मतभेद घर में भी होते हैं। परिवार में भी तो बच्चों के विचार कई बार मां-बाप से अलग हो सकते हैं। पार्टी भी परिवार की तरह है। ओपिनियन अलग हो सकते हैं, लेकिन मिलकर ही चुनाव लड़ेंगे। कांग्रेस पार्टी एक परिवार है।
आम आदमी पार्टी दिल्ली में एक्सपोज हो चुकी 
धवन ने कहा- आम आदमी पार्टी ने दिल्ली में लोगों को भ्रमित किया है। उनका पर्दा उतर चुका है। झूठे आरोप लगाकर सरकार में आए। पिछले आठ साल में एक आरोप साबित नहीं कर पाए। आज दिल्ली में 8 साल हो गए। एक भी करप्शन के मामले का सबूत सामने नहीं ला पाए। चुनाव जीतने के लिए किसी को कुछ भी आरोप लगाते रहे हैं। दिल्ली में नूरा कुश्ती चल रही है।
आम आदमी पार्टी का मॉडल टिकाऊ नहीं
दिल्ली में जिस तरह से शराब घोटाला सामने आया, शराब नीति के नाम पर लोगों ने देखा है। दिल्ली की सरकार एक्सपोज हो चुकी है। अब उनके पास वह आधार नहीं बचा है कि वह दूसरे प्रदेश में जाकर चुनाव जीत सके। दिल्ली में इन्होंने सब्सिडी बंद कर दी। जब आपने दिल्ली में सब्सिडी बंद कर दी तो दूसरे प्रदेशों में सब्सिडी क्या देंगे? उनका मॉडल टिकाऊ मॉडल नहीं है। वह छोटे समय के लिए चुनावी फायदे का मॉडल है।
हमें नजरिया बदलना होगा
यूपी की तरह राजस्थान में महिलाओं को 40 फीसदी टिकट देने के सवाल पर धवन ने कहा- राजस्थान में हम अपना संघर्ष करेंगे। यूपी में प्रियंका गांधी ने लड़की हूं लड़ सकती हूं का नारा देकर इसे साकार भी किया। बहुत सारी हमारी बहनें चुनाव लड़ी हैं। राजस्थान अपने आप में वाइब्रेंट स्टेट है।हमारी बहुत सारी महिला साथी हैं, जो काफी समय से काम कर रही हैं। महिला विधायक भी हैं। महिलाएं जिताऊं नहीं होतीं, यह सोच अब बदलनी होगी।
ये खबर भी पढ़ें...
कांग्रेस को हराने के लिए BJP के 8 प्लान:डॉक्टर्स-इंजीनियर्स को पार्टी से जोड़ेंगे; दूसरे क्षेत्रों में जाएंगी 1 हजार महिलाएं
पिछले चुनाव में कांग्रेस से महज 0.5 प्रतिशत वोट मार्जिन से पिछड़कर सत्ता से बाहर हुई भाजपा ने इस बार चुनाव जीतने के लिए फुल प्रूफ प्लान तैयार किया है। भाजपा वोटर कनेक्ट की पॉलिसी पर काम कर रही है।चुनाव तक राजस्थान में भाजपा की ओर से वोटर कनेक्ट के लिए अलग-अलग अभियान चलाए जाएंगे। डॉक्टर-इंजीनियर और सीए जैसे प्रोफेशनल्स को पार्टी से जोड़ा जाएगा तो पहली बार महिला वोटर्स से कनेक्ट के लिए 1 हजार महिलाओं को दूसरे क्षेत्रों में भेजा जाएगा। (यहां पढ़ें पूरी खबर)